ΚΑΝΟΝΙΣΜΟΣ (ΕΟΚ) αριθ. 1665/77 ΤΟΥ ΣΥΜΒΟΥΛΙΟΥ της 20ής Ιουλίου 1977 περί τροποποιήσεως του κανονισμού (ΕΟΚ) αριθ. 2742/75 "περί επιστροφών στην παραγωγή στον τομέα των σιτηρών και της ορύζης"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1386/77(2), και ιδίως το άρθρο 11 παράγραφος 3,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 1158/74(4), και ιδίως το άρθρο 9 παράγραφος 2,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί των επιστροφών στην παραγωγή στον τομέα των σιτηρών και της ορύζης(5), όπως τροποποιήθηκε τελευταία από τον κανονισμό (ΕΟΚ) αριθ. 1862/76(6), ορίζει το ποσό των επιστροφών στην παραγωγή- ότι, λαμβανομένης υπόψη της καταστάσεως η οποία θα προκύψει κατά την έναρξη της περιόδου εμπορίας 1977/1978, ιδίως λόγω της αυξήσεως των κοινών τιμών σιτηρών γι' αυτή την περίοδο εμπορίας, πρέπει να αυξηθούν οι επιστροφές στην παραγωγή- ότι η αύξηση των τιμών των σιτηρών και της ορύζης δικαιολογεί την προσαρμογή της ελαχίστης τιμής, την οποία ο παραγωγός γεωμήλων προοριζομένων για τη βιομηχανία αμύλου πρέπει να εισπράξει κατά το μέτρο που επιτρέπει και εξασφαλίζει τη διατήρηση σχέσεων ισορροπίας μεταξύ των τιμών του αμύλου σιτηρών και του αμύλου γεωμήλων-

ότι ο κανονισμός (ΕΟΚ) αριθ. 2742/75 ορίζει τη γλυκόζη που έχει υψηλή περιεκτικότητα φρουκτόζης με το όνομα της ισογλυκόζης- ότι ο κανονισμός (ΕΟΚ) αριθ. 1111/77 του Συμβουλίου της 17ης Μαΐου 1977 περί κοινών διατάξεων για την ισογλυκόζη(7) δίδει ένα νέο ορισμό αυτού του προϊόντος- ότι κρίνεται απαραίτητο να τροποποιηθεί ο κανονισμός (ΕΟΚ) αριθ. 2742/75, ώστε να είναι σύμφωνος με τη νέα κατονομασία και ορισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2742/75 τροποποιείται ως εξής:

1. Στο άρθρο 1 παράγραφος 1 το ποσό των 14 λογιστικών μονάδων αντικαθίσταται από 17 λογιστικές μονάδες-

2. Στο άρθρο 1 παράγραφος 2 το ποσό των 20 λογιστικών μονάδων αντικαθίσταται από 23 λογιστικές μονάδες-

3. Στο άρθρο 1 παράγραφος 3 το ποσό των 17,20 λογιστικών μονάδων αντικαθίσταται από 20,20 λογιστικές μονάδες-

4. Στο άρθρο 2 το ποσό των 14 λογιστικών μονάδων αντικαθίσταται από 17 λογιστικές μονάδες-

5. Στο άρθρο 3 παράγραφος 1 το ποσό των 172 λογιστικών μονάδων αντικαθίσταται από 175 λογιστικές μονάδες-

6. Στο άρθρο 4 δεύτερο εδάφιο το ποσό των 14 λογιστικών μονάδων αντικαθίσταται από 17 λογιστικές μονάδες-

7. Το κείμενο του άρθρου 5α αντικαθίσταται ως εξής:

"Άρθρο 5α

1. Κατά παρέκκλιση των άρθρων 1, 2 και 4 καμμία επιστροφή στην παραγωγή δεν χορηγείται για προϊόντα που προορίζονται για την παρασκευή ισογλυκόζης.

2. Ως ισογλυκόζη νοείται το σιρόπι που λαμβάνεται από σιρόπια γλυκόζης περιεκτικότητος επί ξηρού βάρους τουλάχιστον:

- 10% σε φρουκτόζη και

- 1% στο σύνολο, ολιγοζαχαρίτες και πολυζαχαρίτες.

3. Για την εφαρμογή της παραγράφου 1, τα Κράτη μέλη ανακτούν από τους βιομηχάνους ισογλυκόζης τα ποσά που αναφέρονται στα άρθρα 1 και 2 και το ποσό που προκύπτει κατ' εφαρμογή του άρθρου 4, αναλόγως του προϊόντος που χρησιμοποιήθηκε κατά την παραγωγή."

Άρθρο 2

Ο παρών κανονισμός αρχίζει να ισχύει:

- την 1η Αυγούστου 1977 για τα προϊόντα που υπάγονται στον κανονισμό (ΕΟΚ) αριθ. 2727/75,

- την 1η Σεπτεμβρίου 1977 για τα προϊόντα που υπάγονται στον κανονισμό (ΕΟΚ) αριθ. 1418/76.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Ιουλίου 1977.

Για το Συμβούλιο

Ο Πρόεδρος

M. EYSKENS

(1) ΕΕ αριθ. Ν 281 της 1.11.1975, σ. 1.

(2) ΕΕ αριθ. Ν 158 της 29.6.1977, σ. 1.

(3) ΕΕ αριθ. Ν 166 της 25.6.1976, σ. 1.

(4) ΕΕ αριθ. Ν 136 της 2.6.1977, σ. 13.

(5) ΕΕ αριθ. Ν 281 της 1.11.1975, σ. 57.

(6) ΕΕ αριθ. Ν 206 της 31.7.1976, σ. 3.

(7) ΕΕ αριθ. Ν 134 της 28.5.1977, σ. 4.